హైదరాబాద్ : బీఆర్ఎస్ పార్టీ బీజేపీకి ఒక బీ టీమ్ వంటిదని కాంగ్రెస్ సీనియర్ నేత వి.హనుమంతరావు అన్నారు. గురువారం ఆయన మాట్లాడుతూ.. బీజేపీపై పోరాడడానికే బీఆర్ఎస్ ఏర్పాటు చేశానని కేసీఆర్ చెబుతున్న మాటల్లో వాస్తవంలేదన్నారు. బీజేపీతో డూప్ ఫైట్ చేయడానికే కేసీఆర్ బీఆర్ఎస్ ఏర్పాటు చేశారని తెలిపారు. బీజేపీకి లబ్ది చేకూర్చేందుకు, తన వ్యక్తిగత ప్రయోజనాల కోసం కేసీఆర్ జాతీయ పార్టీ ప్రారంభించారని ఆరోపించారు. తెలంగాణ ప్రజల సొమ్మును దేశంలో పంచుతున్నారని.. రాష్ట్రంలో సంపాదించిన సొమ్మును ఇక దేశంలో ఖర్చు చేస్తారని అన్నారు.కేసీఆర్ ను దేశం పిలుస్తోందంటూ ఆ పార్టీ నేతలు ప్రచారం చేసుకోవడం హాస్యాస్పదమన్నారు. రాష్ట్రంలో ఏమీ చేయని కేసీఆర్, దేశంలో ఏదో చేస్తారంటే ఎవరైనా నమ్ముతారా అని ప్రశ్నించారు. కేసీఆర్ ఇప్పుడు దేశంలోని రైతుల గురించి మాట్లాడతున్నాడని, రైతులకు బేడీలు వేసిన చరిత్ర కేసీఆర్ ది అన్నారు. దేశంలో ఏ పార్టీ కూడా కేసీఆర్ కు సహకరిస్తుందని తాను అనుకోవడంలేదన్నారు.
hyderabad : brs party beejeepeeki oka bee team vantidani congress seanier netha vi.hanumantarao annaru. guruvaram aayana maatlaadutuu.. beejeepee poraadadaanike brs erpaatu chesanani kcr chebutunna maatallo vaastavamledannaaru. beejeepeetho doop fiet cheyadaanike kcr brs erpaatu chesarani telipaaru. beejeepeeki labdi chekurchenduku, tana vyaktigata prayojanaala kosam kcr jaateeya party praarambhinchaarani aaropinchaaru. telamgaana prajala sommunu desamlo panchutunnaarani.. rashtramlo sampaadinchina sommunu ika desamlo kharchu chestaarani annaru.kcr nu desham pilustondantu aa party nethalu prachaaram chesukovadam haasyaaspadamannaaru. rashtramlo emi cheyani kcr, desamlo edho chestarante evaraina nammutara ani prasninchaaru. kcr ippudu desamloni raitula gurinchi maatlaadatunnaadani, raitulaku baedeelu vesina charitra kcr dhi annaru. desamlo e party kuudaa kcr ku sahakaristundani taanu anukovadamledannaru.